Uil steel drawwers se hoedeBarred Owl (Strix Varia) Foto: Mdf via Wikimedia Commons Amptenare van die parkeraad in Oregon, Amerika, het persone wat vroeg in die oggend in die park in Salem gaan hardloop, gewaarsku oor ŉ uil wat glo hoede steel. Die uil, ŉ barred owl (strix varia), het glo al minstens vier mense binne een maand in Bush’s Pasture-park aangeval. Niemand is ernstig beseer nie. Keith Keever, superintendent van die parkeraad, het aan The Guardian gesê hulle het nog nooit vantevore van so iets gehoor nie. Volgens ŉ voëlbewaringsgroep is dit moontlik slegs een uil wat die hoede steel en is hy moontlik meer aggressief, aangesien dit broeityd is. Die park het intussen waarskuwingsborde aangebring.